映灣園

映灣園係香港私人樓，響大嶼山東涌健東路1號，有13棟高樓同8棟矮樓，一共有5430個單位，係東涌最大規模嘅私人樓。映灣園喺2002年至2007年分階段入伙，發展商係長江實業、和記黃埔同港鐵公司。

規劃 
映灣園分5期一共69座，其中高座樓宇有13幢，其餘係低座樓宇，單位平均面積較大同每個單位設有大露台，所以吸引大量家庭客居住，當中兩房戶都向山，三房同四房戶向海高層可以遠眺機場。

映灣園分為五期發展：
 第1座至第5座為第一期：賞濤軒，喺健東路2號，嚮2002年12月入伙，提供1,552個單位。
 第6座至第8座為第二期：映濤軒，喺2003年7月開售，嚮2004年9月入伙。
 第9座至第12座為第三期：悅濤軒，喺2004年8月開售，嚮2005年7月入伙，提供1,664個單位。
 第15座同第16座係第四期：聽濤軒，喺2006年9月開售，嚮2007年1月入伙，提供824個單位。
 洋房部分係第五期海珀名邸，提供56幢大屋，喺2010年3月開售，嚮2011年5月入伙。

會所 

映灣園整體會所同園林面積超過61萬方呎，係全港最大，以強烈度假風情做賣點。會所叫Club Carribbean，分別以5個主題包裝，有3個會所，其中第1期巴哈馬會所已經喺2002年12月啟用，設施達42項。包括2個戶外園林沙灘泳池，其中一個長達120米、水力按摩池、草地滾球練習地、兒童遊樂場、綜合多用途運動場、網球場、高爾夫球練習場、健身室、日式香薰泉同美容中心、健康舞室、綜合電腦遊戲室、保齡球場。

不過攀石場同沙灘排球場使用率好低。而會所入面一個小食亭同電腦遊戲室亦因為未有申請相關牌照，所以由2007年入伙至2010年一直未有開放。

配套 

映灣園有兩條24小時開放嘅行人天橋接駁藍天海岸同昇薈。映灣園周邊各私人屋苑都以天橋貫通，可以步行去東薈城同港鐵東涌站

交通

海珀名邸官方網站
映灣園官方網站
映灣園業主討論區
東涌討論區 

東涌
香港私人樓